Gravimetrija
<s>gravimetrija (fizika) je određivanje polja sile teže mjerenjem njezina ubrzanja u različitim točkama na Zemlji.</s><s>Primjenjuje se u geodeziji (izračunavanje oblika geoida), geofizici (razdioba masa u Zemljinoj kori), geologiji (otkrivanje rudnih ležišta), geodinamici (recentna tektonika, potresi, vulkanska aktivnost), astronomiji i drugom.</s><s>Dolazi od latinske riječi gravis, što znači težak.
 gravimetrijska analiza, u kemijskoj analizi, je skup kvantitativnih metoda u kojima, dodatkom prikladnoga reagensa, neki sastojak otopine kemijski reagira i tvori teškotopljivi talog.</s><s>Talog se zatim odjeljuje filtracijom, ispire, suši ili žari, pa se kao stabilan spoj poznata sastava važe analitičkom vagom.</s><s>Na temelju izmjerene mase taloga izračunava se masa, odnosno udio ili koncentracija određivane tvari u uzorku. 
 elektrogravimetrija je elektroanalitička kemijska tehnika kojom se određuje koncentracija tvari u otopini na temelju mase taloga, najčešće metala ili njegova oksida, koji nastaje na elektrodi kao produkt elektrokemijske reakcije.</s><s>Najčešće se rabe platinske elektrode razmjerno velike površine, koje uz intenzivno miješanje otopine omogućuju kraću kvantitativnu elektrolizu.</s><s>Najmanja koncentracija koja se tom tehnikom može odrediti kreće se oko 10–3 mol/dm³.</s>

<s>Izvori</s>

